Γαρίδες malai curry
Ετοιμάστε ένα συγκλονιστικό κάρι: πικάντικες και αρωματικές γαρίδες malai! Διαδεδομένο στη Βεγγάλη και πολύ αγαπητό από τους Βρετανούς αλλά και από όλον τον κόσμο.  
1 κιλό γαρίδες (όσο πιο μεγάλες γίνεται), καθαρισμένες από το κέλυφος και το έντερο (κρατάμε κεφάλι και ουρά) ,  2 κουτ. γλυκού κουρκουμά, σε σκόνη          , 2 ξερά κρεμμύδια, ψιλοκομμένα , 2 εκ. μπαστουνάκι κανέλας, 4 καψάκια καρδάμωμου, 2 φύλλα δάφνης, 2 αποξηραμένα κόκκινα τσίλι, ψιλοκομμένα, 3 εκ. φρέσκο ​​τζίντζερ, καθαρισμένο και τριμμένο , 2 κουτ. γλυκού κύμινο σε σκόνη, 1 κουτ. γλυκού κόκκινο τσίλι, σε σκόνη, 300 ml ​​γάλα καρύδας (από κονσέρβα) , ο χυμός και το ξύσμα από 1 λεμόνι, 60 γρ. γιαούρτι στραγγιστό  της αρεσκείας μας, 1 κουτ. σούπας ghee* ή βούτυρο κλαριφιέ, ή απλό βούτυρο, λίγα φρέσκα φυλλαράκια δυόσμου και κόλιανδρου,  60 ml ελαιόλαδο, λίγη αφρίνα ή άλλο αλάτι
Για να ετοιμάσουμε τις γαρίδες malai curry, πρώτα πασπαλίζουμε τις γαρίδες με λίγη αφρίνα και τον κουρκουμά και τις βάζουμε για 10 λεπτά στο ψυγείο να νοστιμίσουν.  Σε μια φαρδιά κατσαρόλα ζεσταίνουμε το λάδι σε δυνατή φωτιά και σοτάρουμε τις γαρίδες 1-2 λεπτά, ίσα ίσα να αλλάξουν χρώμα. Τις βγάζουμε με τρυπητή κουτάλα σε ένα σκεύος. Στο ίδιο λάδι ρίχνουμε το κρεμμύδι, την κανέλα, το κάρδαμο και τις δάφνες και σοτάρουμε για περίπου 2-3 λεπτά. Προσθέτουμε το τζίντζερ, το κύμινο και το τσίλι και συνεχίζουμε το σοτάρισμα για άλλο 1 λεπτό. Ρίχνουμε το γάλα καρύδας, τον χυμό και το ξύσμα λεμονιού, μετριάζουμε τη φωτιά και μαγειρεύουμε για περίπου 10 λεπτά, μέχρι να δέσει ελαφρώς η σάλτσα.   Σε μπολ ανακατεύουμε το ghee με το γιαούρτι και αδειάζουμε στη σάλτσα. Ανακατεύουμε καλά και προσθέτουμε και τις γαρίδες μαζί με τα ζουμάκια τους. Ανακατεύουμε απαλά για 1 λεπτό, ώστε να αναμειχθούν καλά με τη σάλτσα και να ζεσταθούν, και αποσύρουμε από τη φωτιά. Πασπαλίζουμε με τα αρωματικά και σερβίρουμε τις γαρίδες malai curry.
Γαρίδες,Γιαούρτι,Θαλασσινά,Καρύδα,Τροπικά φρούτα